Ja see tüdruk elab suure maja asemel hoopis siin telgis?
Tal on midagi viga.
Kuna ma juhtumit üksinda lahendan,
küsitlen Hannah't ise.
- Võite mind abistada. - See pole vist hea mõte.
Vend on talle ilmselgelt kinnisidee,
ta ei tahtnud tal abielludagi lasta. See on motiiv.
No see kõlab ju üsna usutavalt.
Hästi. Kasutame siis sinu lähenemist.
Aga pea meeles: meil on vaja, et Hannah meiega tõepoolest räägiks.
Oh ole nüüd! Mina leidsin mõrvarelva.
Ja Hannah' trükimasina klahv oli Edgaril taskus.
Ta tuleb lihtsalt vahele võtta.
Šalom. Tere tulemast mu kodusse. Andke andeks, et kõik sassis on.
Olgu. Aitab nüüd sellest lahke võõrustaja mängimisest.
Me tulime rääkima sellest.
OGAÕUN MÜRGINE
Ogaõunast.
Jah.
Arvate, et see tappis Edgari. Ja kuna see kasvab mu aias,
- süüdistate te mind. - Täpselt.
Kas ma peaksin juristi palkama või asume kohe hukkamise juurde?
Hannah, me tahame lihtsalt sinu versiooni kuulda.
- Keegi ei süüdista sind milleski. - Mina süüdistan.
Miks Edgari surnud sisalik siin on?
Vabandust. Tahad teda?
Ei.
No ta on mu vennatütar, ära räägi temast niimoodi.
Me oleme siin, sest Travise sõnul tahtsid sa pulmad ära rikkuda.
Tahtsin jah.
Vägagi.
Oma venna pulmad? Miks sa ei tahtnud, et ta abielluks?
Olgu pealegi.
Palun istuge.
Meeldib sulle muusika?
Ma arvan, et kõigile meeldib.
Ma tean.
Alustan oma lugu selle varaküpse noore tüdrukuga.
Hannah Cornelia Minnows oli Alexander ja Isabel Minnowsi kasulaps.
Kui ta küllalt vana oli, täpsemalt 11,
ehitas ta endale Mongoolia ger'i eeskujul jurta.
See oli üks tema paljudest hobidest.
Lapsepõlves jäeti Hannah lähedusest ilma.
TOPISTE TEGEMINE
Niisiis sisustas ta oma aega omapäraste tegevustega.
ÕÕVASTAV TAIMEKASVATUS
PUIDUST ANKRUTE NIKERDAMINE
Tihti liitus temaga Edgar.
VIBULASKMINE
Jäine ema ja pidevalt eemal viibiv isa lähendasid neid.
Sageli ühines nendega ka Sebastian.
Kuigi tal oli eeldatavasti Inglismaal oma perekond,
võis teda alatihti näha Minnowsite kodus.
Kuigi Edgarile ei meeldinud publik.
MUSTKUNST
VANAD TRÜKIMASINAD
Vanemaks saades keskendus Edgar aina enam oma ärile.
Nende ühised hobid ei huvitanud teda enam.
Kuid Hannah' armastus venna vastu oli vankumatu ja ehe.
Palju õnne sünnipäevaks!
See on mu adopteerimispäev. Sünnipäeva ma ei teagi.
Hannah, tema on Grace.
Ta müüs mulle selle trükimasina, et ma saaksin selle sulle kinkida.
Nii et võib vist öelda, et see on meie mõlema poolt.
Nii tore, et see läheb inimesele, kes seda hindab.
Selle veidrustest hoolimata.
See on täiuslik.
See on minu telefon. Vabandage mind.
Bartholomew, va logard.
Edgar ütles, et peo teemaks on frankofiilia.
Oled sa prantslane?
Ma ei tea.
Kuid nende kultuur erutab mind.
See on ebasõbralik ja ilus rahvas.
Tahaksin kunagi Prantsusmaale kolida. Pooleldi lagunenud, ent sarmikasse majja.
Edgari sõnul jagad sa minu armastust vanaaegsete pentsikuste vastu.
Jah, mida pentsikum, seda parem.
Ma lähen väga hoogu, kujutledes, millist elu mingi ese elanud on.
- Milliseid kohti see külastanud on. - Tahaksin sulle midagi näidata.
Hästi.
Kas see on Blickensderfer 7?
See see tõesti on.
Ta on imekaunis.
On tõesti.
Hannah'st ja Grace'ist said otsekohe sõbrad.
Ning peagi Grace ja Edgar kihlusid.
Hannah tundis, et tal on Grace'iga palju ühist. Nad olid aina rohkem koos.
Oota. Sa olid koos Grace'iga Amsterdamis?
Kas ta ei läinud sinna Edgariga lõunatama?
Edgaril oli kiire, asusin tema asemele.
Grace ei rääkinud mulle.
Ühel pilvisel laupäeva õhtupoolikul,
täpselt 37 päeva enne pulmi,
kogunes Grace tüdrukuteõhtu külalistega Swellgoodi järve äärde.
Seda järve ümbritsevad vahtrad, sekvoiad ja apelsinipuud.
Nauditi spaaprotseduure, tegeleti kunstiga ning esines miim, kes oli ka strippar.
Täiuslik tüdrukuteõhtu.
Ainult et Grace kakles Zoëga.
Arvad, et abielu lahendab su probleemid?
Mees ei too sulle isegi kana...
„...suppi!“
Olgu. Kordan veel kord, et ma ei karjunud.
Ja me ei kakelnud, muretsesin lihtsalt oma õe pärast.
Seda vanemad õed tegema peavadki.
Kui soovid, ütlen, et sa sosistasid valjult.
Arvad, et abielu lahendab su probleemid?
Mees ei too sulle suppigi.
Ei noh, ka see pole see, mis päriselt juhtus.
Asume parem selle juurde, mis järgnes.
Olgu nii.
Võin ma sulle midagi tuua?
Jamón ibérico't?
Courtesan au chocolat'd?
Klõmaka viskit?
Ei, aitäh. Olen liiga ärritunud.
Ja viski maitseb nagu pesapallikinnas.
Arvan sama.
Niisiis... Kas sind ärritab see, et su õel oli õigus või et ta eksis?
Ma pole kindel.
Sina tead, kui kiire Edgaril viimasel ajal on.
Aga tean, et ta tahab minuga olla.
Ja mida tahad sina?
No ma tahan armastust.
Südant lõhkema panevat, pead sassi ja nibusid kikki ajavat armastust.
Mõistad?
Tean vaid, et Edgaril on tohutult vedanud, et ta nii imelise inimesega abiellub.
Anna andeks, ma poleks pidanud.
No kurat, pole võimalik.
Sa suudlesid mu õde?
Tegelikult suudles tema mind, aga ma olin asjaga vägagi nõus.
Tüdrukuteõhtud on nii vürtsikad! Seal sünnib häid asju.
Kui see tõesti juhtus, siis miks Grace mulle ei rääkinud?
Ehk sellepärast, et sa karjusid ta peale sosinal?
Või kuna see jätab temast süüdlase mulje.
Ma ei usu seda. Pean Grace'iga rääkima.
Tervita teda minu poolt.
Kuule, oota nüüd.
Kui me asja lahendada tahame,
peame me Hannah' lõpuni kuulama.
Miks? Ilmselgelt ta ju valetab.
Zoë, Danneril on õigus. Peaksime ta ära kuulama.
Tead mis?
Meil kõigil oleks vist parem, kui me viiksime läbi kaks eraldi juurdlust.
Zoë!
Peaksin kaasa minema, eks?
Vaata, ma tean, et sa armastad teda, aga see on tõsine õdedevaheline pask.
Olgu. Niisiis te suudlesite.
Sa ei kujuta ette, mida Hannah sust rääkis.
Lõpeta sosinal karjumine.
Ma ei karju.
Palun ärme teeme seda siin.
Püha issand. On see tõsi?
Osad asjad vastavad tõele, jah. Aga praegu ei ole õige aeg...
Tüdrukud, on kõik hästi?
Jah. Kõik on hästi.
Kas ikka on?
No loomulikult peale selle suure asja, mis kaugeltki hästi pole.
Feng, kas võin sind laenata?
Tööjutud.
Tööjutud? Jah, muidugi. Nagu öeldakse: „Raha ei...“
- Kohe, palun. - Jah, tulen.
Kuule, äkki tahad õues juttu puhuda?
- Meeleldi. - Tore. Meie mõlema jaoks.
Nii nunnu. Õed omavahel.
Feng... Loodan, et sa ei pahanda, aga kes sa oled?
Suurepärane küsimus. Ma olen nii palju asju.
Olen ärimees, isa, unistaja.
Aga rahvuselt?
- Noh, mu ema oli korealanna, aga isa... - Tänu taevale. Kas sa räägid seda?
- Korea keelt? Jah, aga... - Fantastiline.
Mul on Busaniga üks äärmiselt tähtis tehing pooleli.
Ja ma lootsin, et ärimehena
aitad sa mul seda lõpule viia.
Hakkad mu kivile Rosettaks. Mida arvad?
Arvan, et sa tulid õige mehe juurde. Ma olen äss kaupleja.
- Küll sa näed. See on bingikauss. - Mis asi?
Nagu kukepea, aga bingiga. Vahet pole.
Ole hea. Ettevaatust.
See mees on täielik hai.
- Halloo? - Halloo, kuidas elate?
Minu nimi on Feng Zhu.
Ma olen väga tähtis äripartner...
Öelge Sebastianile, et olen nõus. Võtan viis miljonit.
- Ta ei tagane sammugi. - Mida? Tõsiselt?
Pagan!
Halloo? Kas te ütlesite midagi? Mida te ütlesite?
Ütle, et ma langetan 5%, aga see on mu viimane piir.
Olgu.
Kuidas Busanis ilm ka on?
- Magamamineku aeg hakkab vist kätte jõudma! - Mida?
Ütlen suvalisi sõnu, jätmaks muljet, et me kaupleme!
Ma ei mõista. Kas te olete nõus või ei?
- Mida ta räägib? - Ta on maruvihane.
- Pean moosima. - Ära lase teda käest.
Olgu-olgu. Jätkame siis nii, nagu algselt kokku lepitud, eks?
Algselt kokku lepitud? Mis jama see on?
Väga kena. Aitäh. Muidugi, võtan varsti jälle ühendust.
Head aega.
Mida iganes.
Ongi kõik? Mis juhtus?
Ta on nõus, algse hinnaga.
- Ei mingit allahindlust? - Mitte mingit!
Pean ütlema, et sa aitasid mu tõepoolest plindrist välja.
Aitäh, Feng.
Kuule. Nagu ma ütlesin: „bingikauss“.
Mis see ka poleks.
No nii. Nüüd kui me koos töötame
ja Edgar pole põhimõtteliselt enam iial saadaval,
räägiksin sinuga meeleldi ühest äriplaanist.
Muidugi. Suurima heameelega.
Tore.
Lepime aja kokku ja, noh, peame plaani.
Olgu. Kujutle jäälinte, mis on nii õhukesed,
et sulavad kohe, kui su keelt puudutavad.
Aga see on... Ja sa... Kus sa oled?
Niisiis, see suudlus.
Kui Grace meile ei rääkinud, siis miks sina räägid?
Ju oli see lihtsalt viga, mis ei kordu.
Te mõistsite seda, otsustasite mängida, et seda ei juhtunud, ja eluga edasi minna?
Ei, see juhtus palju-palju kordi.
Ja see oli mu elu kõige erutavam kuu.
5. PÄEV
Me ei saa seda jätkata.
Olgu.
9. PÄEV
Me ei saa seda jätkata.
Olgu.
12. PÄEV
Me ei saa seda jätkata.
Olgu.
17. PÄEV
21. PÄEV
Hannah ja Grace teadsid, et see on Edgari suhtes ebaõiglane.
25. PÄEV
26. PÄEV
Aga nad ei suutnud teineteisest eemal olla ja Edgar oli alati ära.
Me peaksime reisima minema. Pariisi, lõpuks ometi.
Või Hispaaniasse.
Loode-Floridasse?
Abiellun nädala pärast su vennaga.
Siis läheme nädal hiljem.
Hannah...
Me peame lõpetama.
Olgu.
Ei. Sel korral mõtlen ma seda tõsiselt.
Tunnen, et kohtlen Edgarit õudselt.
Jah, me mõlemad.
Anna andeks.
Aga ma olen sinusse armunud.
Nii algas Hannah' leinaaeg.
Kes on?
Sinu ema.
Ma ei tunne oma ema.
Aa, sina.
Kas sa tellisid raudrüü?
- Vist mitte. - Siis tellisin vist mina.
See meeldib mulle.
Sa oled endast väljas.
Olen jah.
Noh, saa sellest üle.
See oli hea nõuanne ja kurbusest hoolimata otsustas Hannah seda kuulata.
Saa sellest üle.
Olgu.
Ta oli ju nõustunud nad paari panema.
Aga peaproovis,
kui Hannah nägi Grace'i altari poole astumas,
mõistis ta, et ei saa sellest iial üle.
Ta pidi Grace'ile rääkima.
Pean talle rääkima.
Soovin rääkida kõigile oma lilledest.
Need on pärit mu veidrusteaiast.
Kõigepealt kärbsepüünis, Dionaea muscipula.
Siis ogaõun, Datura stramonium.
Ja äärmiselt lopsakas harilik kanep,
mis meid otse kosmosesse viib.
Aga Grace'iga rääkimiseks tuli teiste tähelepanu hajutada.
Aniq jagab matsu. Ta pruugib ju narkootikume.
Siin on küll midagi tõsiselt sassi läinud.
Minu ainsad narkootikumid on elu, perekond, sõbrad, kõik pardid...
KOHTUME SOKU JUURES
- Millal? - ...lapsed ja täiskasvanud.
KOHE
Nahktooted, näiteks püksirihmad. Toblerone, viiul...
Mida sa tahad?
Tahan, et sa pulmad ära jätaksid.
Ma ei saa.
- Aga ma olen sinusse armunud. - Ütlesin, et abiellun su vennaga.
Kas sa armastad teda?
Jah, muidugi.
Ma pean minema.
Oota. Tule öösel minu jurtasse.
Ma olen kurb.
Kuule, pildista mind.
Minuga räägid?
Sa oled ju videograaf?
Põhimõtteliselt. Ma peaksin nähtamatu olema.
Tuttav tunne.
Seda häirivat tundepuhangut nähes
mõistis Hannah, et Grace mängib mingit mängu.
Ta mõtles endamisi...
Olgu, mängin kaasa.
Kas võib võtta? Ma võtan.
Kes sa oledki?
Grace'i eks?
Ideaalne.
Et sa teaks,
tulin ma pulmi vussi ajama.
Sa oled nii vaimukas. Lõbus oled.
Tulvil seiklusi.
Suudle mind.
Mida?
Püha issand, ma olen läbimärg.
Peaksin vist ütlema, et mul on pruut. Weronika, ta on laevakraana juht.
Hannah nägi Grace'i silmis vilgatamas armukadedust.
Ta oli kindel, et Grace tuleb öösel jurtasse.
Ta otsustas Grace'ile kirja kirjutada.
Kirja, mis väljendab tema tundeid.
Trükimasinal, mis nad kõik kokku toonud oli.
MU ARMAS RACE,
Grace?
Sina hoopis.
Ma ei saanud magada, nägin valgust. Mõtlesin, et vajad ehk seltsilist.
- Sa oled endast väljas. - Olen jah.
- Soovid sellest rääkida? - Mitte eriti.
Ka mina olen endast väljas. Homme on meil mõlemal tähtis päev.
Sina jääd ilma vennast, mina äripartnerist.
Sul on vist aeg lahkuda.
Sa mõtlesid tõsiselt.
- Kohe. - Tšauki-tšau.
Tšau.
Palun ära hakka...
Sa saatana silmamuna.
Anna andeks.
Oota. Sebastian ilmus reede õhtul siia ja tahtis kebensit teha?
Kas paned teda ka?
Sebastiani? Oh ei. Ta ei ole minu jaoks veetlev.
Eks ole? Ta nägu on, nagu, üliveider. Ja see aktsent...
Ei, aktsent on võluv.
See on kuum.
Teadsin, et sa ei olnud Edgariga õnnelik. Ma teadsin! Miks sa mulle ei rääkinud?
Ma ei osanud, ma petsin ju Edgarit.
Brett pettis sind ka ja ma tean, kuidas see sulle haiget tegi.
Jajah, ma... No...
On sul Hannah' vastu tunded?
Ei, see oli põgus kõrvalehüpe. Ma olin vist segaduses.
Oled kindel?
Jah.
Olgu.
No küllap kõik laheneb.
Aga aitab saladustest.
Sest asju varjates jätad endast süüdlase mulje.
Aga tead, ma ei usu tõesti, et Hannah ta tappa võis.
Jah, no keegi tappis.
Ehk lootis Hannah, et see pole vaid kõrvalehüpe.
Olgu. Niisiis istusid sa terve öö üleval.
Kas Grace tuli?
Ei. Ma olin segaduses ja pettunud,
pidin mediteerima ja pisut auru välja laskma.
Vabandust!
Esimene kord?
Ei, olen selles lihtsalt väga halb.
Walesi pikkvibu.
- 15. sajandist? - Ostsin selle Louvre'ist.
Kas võib?
Oled seda enne teinud.
Elasin mõnda aega apatšide juures.
No ühe apatši juures.
Väga tore mees, töötab nüüd andmeanalüütikuna.
Aga ta ütles ikka:
„Ulysses, sa ei taba märki, sest ei sihi selle kohaga.“
Ja apatšid ütlevad:
„Ära sihi oma silmade, vaid südamega.“
Odžibveid käsivad muidugi sihtida silmadega.
Ja nemad võitsid sõja, nii et...
Aitäh selle veidra tarkusetera eest.
Ära anna alla.
Vibuspordis või armastuses?
Otsusta ise.
Ütlesid eile, et tahad pulmad ära rikkuda.
- Su vend on pätt. Mul on tõendeid. - Vahva.
Me peatame need pulmad koos. Ja teeme seda nii.
Mina peaksin nad paari panema.
Kui keegi on selle abielu vastu, öelge seda nüüd või vaikige igavesti.
Sina hüppad püsti ja ütled...
Mina! Mina olen vastu!
Paaripanijana ei ole mul valikut, protest tuleb ära kuulata.
Milline on teie argument, härra?
Edgar on pätt. Mul on tõendeid.
Elusalt te mind kätte ei saa!
Vahi alla võtta! Ärge laske teda minema!
Nüüd ei pea sa temaga abielluma. Me saame koos olla.
Ma armastan sind.
„Vahi alla võtta“? Ma ei ütleks iial niimoodi.
Arvad tõesti, et su vend on kriminaal?
Ei. Ma... Ta on lihtsalt kapitalist.
Miks ta siis põgenema pidi, kui ta midagi teinud polnud?
Tunnistan, et meie plaanil oli puudusi.
Aga arvasin, et Grace'i armastan vaid mina.
Kuni kuulsin Edgari tõotust.
- Persse! - Aniq, see oli õudselt vali!
Daamid ja härrad, tõotustelaegas. Vabandust.
Olen oma harjumuste ori, kuid kui ma sind vaatan, Grace,
tõuseb mu dopamiinitase 16 protsendilt 37 peale.
Norepinefriin 12 protsendilt 26 peale.
Ja sellist oksütotsiini taset ei ole ma varem näinudki.
23,2 protsenti.
Need on enneolematud kõikumised.
Nii ehedaid emotsioone ei olnud ta vend elus ilmutanud.
Hannah teadis, et seda ei saa eitada. Edgar oli Grace'i kõrvuni armunud.
Nad mõlemad armastasid Grace'i.
Aga jagada nad teda ei saanud. Üks neist pidi üksi jääma.
Hannah otsustas, et tema.
...näärmete keeristorm...
No nii, rahvas. Ja nüüd vaid tseremoonia osalised.
Mu vend armastab sind väga.
Ma tean.
Tore.
Mul on nii hea meel.
Hannah otsustas, et oleks liiga valus neid iga päev koos näha.
Ta broneeris koha ookeaniliinilaeval.
2 KAMPSUNIT 2 PAARI LAIA SÄÄREGA PÜKSE
3 BARETTI
1 ANKUR 2 HIIRETOPIST
Hannah pidi veetma aasta merel.
1 TRÜKIMASINA G-KLAHV
Ent üks asi tuli veel ära teha.
Näen, et Sebastian kulistab alla terve pudeli Shackletoni viskit.
Tal oli raske päev.
Ma ütlen toosti.
Sinu...
ja Grace'i terviseks.
Mul on sulle midagi.
See on väga armas,
aga kas see ei muuda su trükimasinat kasutuks?
On sadu tuhandeid sõnu, mida sa iial kirjutada ei saa.
Pagunid.
Fregatt.
Gigolo.
Kui soovid kirjutada hiigelsuurest gigolost,
oled parajas plindris.
Sa oled mu vastu hea olnud.
Kohelnud mind kui õde, kes ma tegelikult pole.
Vastan su headusele samaga.
Ja lisaks sellele kolin ma välja.
Kohe.
Nii et... Jumalaga, Edgar.
No pigem: „Jumalaa, Edar.“
Ah sa mait. Vaata ette, keegi meist on pisut purjus.
Hüvasti.
Lõpp.
Tõsiselt? Nii lõpebki?
Suurem osa inimesi katsub oma motiivid kummutada.
Sina vaid motiivist rääkisidki.
Hästi. No ma ei tapnud oma venda.
Jah, no ta mürgitati sinu aiast võetud lilledega
ja viimase asjana sa...
Põrkasin kokku kurva ja purjus Sebastianiga.
Aga miks Sebastian kurb olema peaks?
Kui ta reedel siia tuli ja mind hirmsasti ihaldas,
ütles ta: „Sina jääd ilma vennast, mina jään ilma...“
Äripartnerist. Jah, ma mäletan.
Aga keegi ei kaota partnerit vaid abielu pärast.
Oh sa perse.
Kuhu sa lähed?
Pagan! Pean minema.
Oota. Su vend on ju meie hulgast lahkunud,
ehk isegi rahu leidnud...
Kas sa üritad Grace'i tagasi võita?
Ma ei tea. Me mõlemad oleme praegu endast väljas.
Tundub, et tead küll.
Oota nüüd veidi, tobu!
Kas ma pean sind tõesti mööda mõisa taga ajama?
Ma otsin midagi.
On see ehk kuidagi selle SEC4-ga seotud?
Ei. Seda osa ei mõista ma ikka ja see ajab mu hulluks.
EDGAR MINNOWSILE RACHEL SMITHILT
Ma teadsin.
Need ei ole uued identiteedid,
vaid värbaja poolt saadetud kandidaadid.
Edgar otsib uut äripartnerit.
Sest ta vallandas Sebastiani.
Sa oled pagana osav.
Aitäh. See on...
Aga oota. Kui Edgar Sebastiani lahti lasi,
siis miks Sebastian telefoni otsas ripub, nagu töötaks Edgari firmas?
Sest keegi ei tea.
Jah, asjad liiguvad väga kiirelt. Nii et tahame Edgariga selle lõpule viia.
Muidugi. Ma kutsun ta kohe.
Halloo? Edgar Minnows kuuleb.
Jah.
Sebastian Drapewoodil on mu piiramatu volitus.
Tõlkinud Triin Jürimaa